alexandrainst/scandi-wiki huggingface dataset:
Per Severin Hjermann

Per Severin Hjermann () var ein norsk bonde og skribent frå garden Stødnum i Lærdal i Sogn. Han var representant på Stortinget for Bondepartiet 1954-1961.

Bibliografi

Bøker

I bøker - eit utval

I tidsskrift - eit utval
 Lokalhistoriske artiklar Sogn og Fjordane

Kjelder
 Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978

Referansar

Bakgrunnsstoff
 Om Per Severin Hjermann i Lokalhistoriske artiklar Sogn og Fjordane
 Biografi om Per Severin Hjermann på nettsida til Stortinget
   
  
 Gravminner

Forfattarar frå Lærdal
Stortingsrepresentantar for Sogn og Fjordane
Stortingsrepresentantar 1954-1957
Stortingsrepresentantar 1958-1961
Stortingsrepresentantar frå Sp
Folk frå Lærdal
Nynorskforfattarar
Norske sakprosaforfattarar
Harald Berg

Harald Johan Berg () er ein norsk tidlegare fotballspelar frå Bodø. Angreps- og seinare midtbanespelar Berg spelte for Bodø/Glimt, Lyn og nederlandske ADO Den Haag. Han vart noregsmeister med Lyn i 1967 og 1968 og med Bodø/Glimt i 1975,samt seriemeister med Lyn i 1968. Perioden 1964-74 spelte han 43 landskampar.

Klubbspel
Berg, med kallenamnet Dutte, debuterte for Bodø/Glimt i 1958 som midtspiss. Han var sentral då Glimt vart nord-norske meistrar i 1963 og i 1964.

Frå 1965-sesongen spelte Berg i osloklubben Lyn der han meir enn nokon annan bidrog til at Lyn fekk ein glanstid. I 1967 vann klubben cupfinalen og året etter sikra Lyn seg like så godt både seriegullet og cupgullet. Seinhaustes 1969 var Berg med på å føre Lyn til kvartfinalane i Europacupen, der det vart tap mot FC Barcelona 2-3 og 2-2. Begge kampane vart spelt i Barcelona då norske fotballbaner ved den tid var nedfrosne.

Sommaren 1970 fekk Berg kontrakt med ADO Den Haag i Nederland. Her spelte han 11. mai 1972 den nasjonale cupfinalen, ein kamp storlaget Ajax Amsterdam, med målskårarane Johan Cruijff, Gerrie Mühren og Piet Keizer i lagoppstillinga, vann 3-2.

Berg gjorde comeback for moderklubben Bodø/Glimt i 1974. Allereie i Nederland hadde han vorte plassert i offensiv midtbanerolle. Hans framifrå evner som playmaker gjorde at Glimt dei neste sesongane vart ein toppklubb i norsk fotball. Berg la opp då han runda 40 år, hausten 1981.

Landslagsspel
Berg debuterte på det norske landslaget 1. juli 1964 då Sveits vart slått 3-2 i Bergen. Gjennom 1960-talet var han jamt ein målfarleg indreløpar, etterkvart fekk han ein sentral midtbaneposisjon. Han skåra det andre målet då Noreg sensasjonelt vann 3-0 over Jugoslavia i ein VM-kvalifiseringskamp på Ullevaal stadion 16. juni 1965. På 1970-talet fekk Berg færre sjansar på landslaget, men opptredde i landslagsdrakta så seint som i 1974. Han spelte i alt 43 landskampar og skåra 12 mål.

Ymse
Berg vart tildelt Nordland fylkes kulturpris i 1978.

Han er far til fotballspelarane Ørjan og Runar og Arild Berg.

Kjelder

Denne artikkelen bygger på «Harald Berg» frå ,  den 25. september 2015.  
 

Norske fotballspelarar
Norske landslagsspelarar i fotball
Bodø/Glimt-spelarar
Lyn-spelarar
Folk frå Bodø
Gunnar Halle

Gunnar Halle () er ein tidlegare norsk fotballspelar som i perioden 1987-99 spelte 64 landskampar for Noreg og skåra fem landslagsmål. Sidebacken Halle deltok i VM i fotball 1994 i USA og 1998 i Frankrike.

Fram til 1985 spelte Halle for Larvik Turn i 3. divisjon. Han melde då overgang til Lillestrøm Sportsklubb, der han var fast på laget fram til 1990. Våren 1991 vart han overført til engelske Oldham Athletic, som var i ferd med å rykke opp i toppdivisjonen. Gjennom fem sesongar var Halle fast høgreback for Oldham. Sommaren 1996 gjekk ferda vidare til Leeds United, der han spelte i tre sesongar. 1999-2002 var han Bradford City-spelar, og så ei kort tid Wolverhampton-spelar. Frå sommaren 2002 og ut 2003-sesongen var han atter å sjå i Lillestrøm-drakt.

Merittar
Cupmeister 1985 med Lillestrøm
Tapande cupfinalist 1986 med Lillestrøm
Seriesølv med Lillestrøm: 1985 og 1988

Kjelder
Denne artikkelen bygger på «Gunnar Halle» frå ,  den 25. september 2015.  
 

Norske fotballspelarar
Norske landslagsspelarar i fotball
Spelarar i Fotball-VM 1994
Spelarar i Fotball-VM 1998
Lillestrøm-spelarar
Oldham-spelarar
Leeds-spelarar
Bradford-spelarar
Folk frå Larvik
Larvik Turn

Larvik Turn & Idrettsforening er eit idrettslag i Larvik, stifta i 1865. Laget har i 2015 aktive avdelingar i idrettane bryting, fotball, friidrett, handball og turn. Larvik Turn har klubbhus ved og spelar fotballkampane på Lovisenlund idrettsplass.

Fotballgruppa i Larvik Turn kunne nokre sesongar på 1950-talet vise fram eit av dei beste fotballaga i Noreg. Både i 1953, 1955 og 1956 vart klubben kåra til sereimeister i Noreg, etter siger 3-2 over Skeid og sigrar 4-2 og til sist 3-2 over Fredrikstad Fotballklubb. I 1956 spelte Larvik Turn cupfinale mot Skeid, der det vart tap 1-2 på Ullevaal stadion. Gunnar Thoresen, Reidar Sundby og Harry Boye Karlsen var dei store spelarane desse åra på 1950-talet.

Kjelder

Magnus Breili: Fotballboken. 1957
Denne artikkelen bygger på «Larvik Turn» frå ,  den 25. september 2015.  
 

Idrettslag i Larvik
Idrettslag skipa i 1865
1865 i Noreg
Mini Jakobsen

Jahn Ivar Jakobsen () er ein norsk tidlegare fotballspelar som er kjend som Mini Jakobsen. Han spelte for ei rekke fotballklubbar, og spelte 65 landskampar for Noreg i tida 1988-98. 

Som klubbspelar er Jakobsen særleg kjend for sine to periodar, 1988-90 og 1994-99, i Rosenborg Ballklubb. Med Rosenborg vann han seks seriemeisterskap og fire cupgull. Elles spelte han midtspiss for Bodø/Glimt 1984-87, og seinare flankespelar i sveitsiske Young Boys i 1990-93 og belgiske Lierse 1993/94.

Jakobsen skåra 11 landslagsmål for Noreg. Han var med i troppane til VM i fotball 1994 og 1998.

Merittar
 Seriemeister: 1988, 1990, 1995, 1996, 1997, 1998 og 1999 med Rosenborg 
 Noregsmeister: 1988, 1990, 1995 og 1999 med Rosenborg.

Kjelder
Denne artikkelen bygger på «Jahn Ivar Jakobsen» frå ,  den 25. september 2015.  
 

Norske fotballspelarar
Norske landslagsspelarar i fotball
Bodø/Glimt-spelarar
Rosenborg-spelarar
Young Boys-spelarar
Duisburg-spelarar
Lierse-spelarar
Spelarar i Fotball-VM 1994
Spelarar i Fotball-VM 1998
Al-Jiftlik

Al-Jiftlik (arabisk الجفتلك, hebraisk skrift אל-ג'יפתליק) er ein palestinsk landsby i Jeriko guvernement på Vestbreidda, 33 kilometer nord for Jeriko. Han ligg i Jordandalen, nokre få kilometer vest for Jordanelva og grensa til Jordan. I nærleiken ligg az-Zubaidat i nordaust, Furush Beit Dajan i nordvest, Beit Furik i vest, Aqraba, Majdal Bani Fadil og Duma i sørvest og al-Fasayil i sør.  I følgje Palestinsk statistisk sentralbyrå (PCBS) hadde al-Jiftlik eit folketal på 3 546 i 2007.

Kjelder
Denne artikkelen bygger på «Al-Jiftlik» frå ,  den 25. september 2015. 
 oppgav desse kjeldene:

Jeriko guvernement
Busetnader grunnlagde i 1950
Landsbyar på Vestbreidda
1950 i Palestina
Al-Auja i Jeriko

al-Auja (arabisk العوجا) er ein palestinsk by i Jeriko guvernement aust på Vestbreidda, ti kilometer nord for Jeriko. 

I følgje Palestinsk statistisk sentralbyrå hadde al-Auja eit folketal på over 4 000 innbyggjarar i 2006. I 1997 utgjorde flyktningar 24,7 % av folkesetnaden.

Kjelder
Denne artikkelen bygger på «Al-Auja, Jericho» frå ,  den 25. september 2015. 
 oppgav desse kjeldene:

Byar på Vestbreidda
Fasayil

Fasayil eller Fasa'il (arabisk skrift فصايل, hebraisk skrift פסאיל) er ein palestinsk landsby nordaust på Vestbreidda i Jeriko guvernement, 14 km nordvest for Jeriko og kring 40 km søraust for Nablus. Den nærmaste palestinsk staden er Duma i vest. Landsbyen ligg nær den israelske busetjinga Petza'el. I følgje ei folketeljing utført av Palestinsk statistisk sentralbyrå (PCBS) i 2007 hadde landsbyen eit folketal på 1 078.

Historie

Antikken
Fasayil vart kalla «Phasaelis» i antikken. Det gamle namnet kom frå eit tårn som Herodes den store, konge i Judea, bygde i Jordandalen nord for Jeriko for den eldre broren sin Phasael.<ref>Josefus, Jewish War 1.21.9;</ref> Dette har gjort at ein har trudd at Herodes grunnla Phasaelis. Han vart nemnt av den jødiske historikaren og kommandanten i den første jødisk-romerske krigen Josefus som ein stad sør for Archelais'' og var ein del av eit toparki som vart styrt av syster til Herodes, Salome I. Han er òg teikna inn på Madabakartet omgjeve av daddelpalmer. Grava til ein eremitt kalla Peter vart funnen i landsbyen i 1949.

Ruinane av eit kloster tileigna den heilage Kyriakos, ein munk som døydde i år 556, ligg i al-Fasayil. Mellom ruinane på staden står ein stor, firkanta bygning på staden, der tuftene no berre så vidt er synleg.

Staden vart nemnt av ein munk kalla Brocardus på 1200-talet som ein liten landsby kalla Pheselch og på 1300-talet av Marino Sanuto d.e. som ein liten landsby kalla Fasaelis.

Moderne tid
Den noverande landsbyen Fasayil vart grunnlagd av beduinar, hovudsakleg palestinske flyktningar frå Naqabørkenen i 1980-åra. Mange av innbyggjarane er registrerte som innbyggjarar i Betlehem guvernement og ikkje Jeriko. Fasayil var ein del av Nablus guvernement fram til 1995 då han vart ein del av Jeriko guvernement.

Kjelder
Denne artikkelen bygger på «Fasayil» frå ,  den 25. september 2015. 
 oppgav desse kjeldene: 
   ( identical with Phasaelis s. 388, described, 392, said to be haunted: s. 404  )
   (p. 229 ff  )
  (p. 255 )
    ( s. 201 ff  )
 

Landsbyar på Vestbreidda
An-Nuway'imah

al-Nuway'imah (arabisk النويعمه) er ein palestinsk landsby i Jeriko guvernement aust på Vestbreidda, fem kilometer nord for Jeriko. Han ligg under havnivå, sentralt i Jordandalen. I følgje Palestinsk statistisk sentralbyrå hadde han eit folketal på kring 1 170 i 2006. 

An-Nuway'imah er ein av få landsbyar i Jordandalen som har tilgang til kjeldevatn. Den nærliggande kjelda er viktig for landsbyen, som er avhengig av jordbruk. Dei viktigaste avlingane er bananar og grønsaker.

Kjelder
Denne artikkelen bygger på «An-Nuway'imah» frå ,  den 25. september 2015. 
 oppgav desse kjeldene:

Landsbyar på Vestbreidda
Ein ad-Duyuk at-Tahta

Ein ad-Duyuk at-Tahta (arabisk ديوك) er ein palestinsk landsby i Jeriko guvernement aust på Vestbreidda i Jordandalen, to kilometer vest for Jeriko. I følgje Palestinsk statistisk sentralbyrå hadde Ein ad-Duyuk at-Tahta eit folketal på over 967 innbyggjarar i 2006. I 1997 utgjorde flyktningar 14,6 % av folkesetnaden.

Kjelder
Denne artikkelen bygger på «Ein ad-Duyuk at-Tahta» frå ,  den 25. september 2015. 
 oppgav desse kjeldene:

Jeriko guvernement
Landsbyar på Vestbreidda
Ein ad-Duyuk al-Foqa

Ein ad-Duyuk at-Foqa (arabisk ديوك) er ein palestinsk landsby i Jeriko guvernement aust på Vestbreidda i Jordandalen, 3 kilometer nordvest for Jeriko. I følgje Palestinsk statistisk sentralbyrå hadde Ein ad-Duyuk at-Foqa eit folketal på over 814 innbyggjarar i 2006. I 1997 utgjorde flyktningar 27,9 % av folkesetnaden.

Kjelder
Denne artikkelen bygger på «Ein ad-Duyuk al-Foqa» frå ,  den 25. september 2015. 
 oppgav desse kjeldene:

Jeriko guvernement
Landsbyar på Vestbreidda
Az-Zubaidat

az-Zubaidat (arabisk زبيدات) er ein palestinsk landsby i Jeriko guvernement aust på Vestbreidda i Jordandalen, 27 kilometer nord for Jeriko. I følgje Palestinsk statistisk sentralbyrå hadde az-Zubaidat eit folketal på over 1 340 innbyggjarar i 2006. I 1997 utgjorde flyktningar 96% av folkesetnaden.

Kjelder
Denne artikkelen bygger på «Az-Zubaidat» frå ,  den 25. september 2015. 
 oppgav desse kjeldene:

Jeriko guvernement
Landsbyar på Vestbreidda
Akabat Jaber

Akabat Jaber (arabisk مخيّم عقبة جبر) er ein palestinsk flyktningleir i Jeriko guvernement aust på Vestbreidda, i Jordandalen, tre kilometer sørvest for Jeriko.

Historie
Akabat Jaber vart grunnlagd i 1948 på 1 688 mål med tørt land nær Daudehavet. Før seksdagarskrigen i 1967 var talet på registrerte palestinske flyktningar kring 30 000. Under og etter krigen flykta dei fleste flyktningane frå leiren og kryssa Jordanelva.

I dag har Akabat Jaber berre ein liten folkesetnad på 5 566 registrerte flyktningar.

Kjelder
Denne artikkelen bygger på «Akabat Jaber» frå ,  den 25. september 2015. 
 oppgav desse kjeldene:

Bakgrunnsstoff
 Aqbat Jaber flyktningleir, UNRWA

Jeriko guvernement
Busetnader grunnlagde i 1948
Palestinske flyktningleirar på Vestbreidda
Ein as-Sultan

ʿEin as-Sulṭān eller ʿAin Sulṭān-leiren (arabisk مخيّم عين سلطان) er ein landsby og palestinsk flyktningleir i Jeriko guvernement aust på Vestbreidda i Jordandalen, 1 kilometer nordvest for Jeriko nær kjelda ʿEin as-Sulṭān. ʿEin as-Sulṭān hadde eit folketal på over 1 469 innbyggjarar i 2006. I 1997 utgjorde flyktningar 81% av folkesetnaden.

Historie
Den første permanente busetnad nær den gamle Jeriko var ved Ein as-Sultan-kjelda mellom 8000 og 7000 fvt. av eit ukjent folk, og bestod av ei rekkj murar, ein heilagdom, eit sju meter høgt tårn med ei indre trapp. Etter nokre hundreår vart denne fråflytta og ein ny busetnad vart oppretta i 6800 fvt. like i nærleiken.

Krossfararane utbetra vassmøllene ved Ein as Sultan for å knuse sukkerrøyr i tawahin es-sukkar (sukkermøller) og eksportere sukkeret til Jerusalem. Det var krossfararane som innførte sukkerrøyr produksjon i byen.

ʿEin as-Sulṭān-leiren vart grunnlagd i 1948, på 870 mål med tørt land nedanfor Freistingsfjellet. Like før seksdagarskrigen hadde leiren kring 20 000 flyktningar. Under krigen flykta mange over Jordanelva til Jordan.

I 1987 prøvde styresmaktene å drive bort så mange flyktningar som dei klarte. USA-amerikanske rapportar skreiv om flyktningar som leid under «særs vanskelege øknomiske tilhøve».

Kjelder
Denne artikkelen bygger på «Ein as-Sultan» frå ,  den 25. september 2015. 
 oppgav desse kjeldene:

Bakgrunnsstoff
 Ein el-Sultan, frå UNWRA

Jeriko guvernement
Busetnader grunnlagde i 1948
Palestinske flyktningleirar på Vestbreidda
Karl Petter Løken

Karl Petter Løken () er ein tidlegare fotballspelar frå Askim. I tolv sesongar, 1985-96, spelte han vanlegvis på flanken eller som sideback på Rosenborg. Med Rosenborg vann han sju seriemeisterskap fire cupmeisterskap. Han var toppskårar i eliteserien i 1991. Løken avslutta si aktive tid med to seongar Stabæk, 1997-98.

Løken spelte 36 landskampar for Noreg i åra 1987-95. Hans einaste landslagsmål kom i privatlandskampen mot Austerrike 31. mai 1989. Han var med i den norske troppen til VM i fotball 1994 i USA, utan å få speletid.

Journalisten Kjersti Løken Stavrum er systera hans.

Merittar
 Seriemeister: 1988, 1990, 1992, 1993, 1994, 1995 og 1996 med Rosenborg
 Noregsmeister: 1988, 1990, 1992 og 1995

Kjelder

Denne artikkelen bygger på «Karl Petter Løken» frå ,  den 25. september 2015.  
Denne artikkelen bygger på «Karl Petter Løken» frå ,  den 25. september 2015.  

Norske fotballspelarar
Norske landslagsspelarar i fotball
Rosenborg-spelarar
Stabæk-spelarar
Spelarar i Fotball-VM 1994
Statsuniversitetet i Sumqayit

Statsuniversitetet i Sumqayit (aserbajdsjansk Sumqayıt Dövlət Universiteti - SDU) universitetet i Aserbajdsjan og eit av dei eldste, grunnlagt 13. juni 2000.

Universitetsbygningane ligg i hovudsak innanfor Sumqayit sine bygrenser. Universitetet omfattar 7 fakultet og har over 5 000 studentar.

Kjelder

Bakgrunnsstoff 

Universitet i Aserbajdsjan
Byggverk i Sumqayit
Skipingar i 2000
2000 i Aserbajdsjan
Umbramaurpitta

Umbramaurpitta (Grallaria milleri) er ein maurpitta, ein fugl som er typisk for artane i slekta si, Grallaria. Han er endemisk til Colombia og  lever i departementa Caldas, Risaralda og Quindío på vestsida av den sentrale fjellkjeda av Andes, og dessutan på austsida av fjellkjeda i Tolima-departementet. Utbreiingsområdet er nord for Cali og sør for Medellín.

Skildring 
Umbramaurpittaen er ein mellomstor til stor maurpitta, med store kraftige bein, 18 centimeter i kroppslengd. Han er vesentleg brun, med kvit strupe og kvit buk. Eit mørkt flekkete område dannar ei brystband. Arten har habitat i våt underskog, på eller nær bakken, frå 1800 til 3140 moh.

Populasjonen er estimert til 1500 til 7000 individ og minkande. Arten er klassifisert som sårbar.

Kjelder 
 Krabbe, N.K. & Schulenberg, T.S. (2003).  Brown-banded Antpitta (Grallaria milleri) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 25. september 2015 
BirdLife International (2015) Species factsheet: Grallaria milleri. Henta frå http://www.birdlife.org den 25. september 2015
Referansar

Bakgrunnsstoff 

maurpittafamilien Fuglar endemiske til Colombia
Urraomaurpitta

Urraomaurpitta (Grallaria urraoensis eller Grallaria fenwickorum) er ein fugl i maurpittafamilien som første gongen vart skildra i 2010. Han er ein kritisk truga fugleart som finst i underskogen av tåkeskog på eit lite areal i Andesfjella i Antioquia-departementet i Colombia. Skildringa av arten forårsaka betydeleg usemje om vitskapleg namn, og artsnamnet både på engelsk og norsk må reknast som førebelse.

Skildring 
Dette er ein mellomstor maurpitta, frå 16 til 17 centimeter, fjørdrakta til vaksne fuglar er olivenbrun på hovudet og oversida, mørkare brun på den stutte halen, og undersida er lys grå. 

Songen består av tre tonar av aukande lengd og frekvens. Kontaktlætet er ein enkel tone, som stig, fell, og stig igjen, med høgare tonehøgd enn songen. I feltet vil denne pittaen ofte svare på høge lydar og på avspeling av songopptak.

Åtferd 
Som andre medlemmer av slekta Grallaria er urraomaurpittaen er ein skjerr, bakkelevande fugl som beitar på insekt, spesielt biller blant nedfallsblad i undervegetasjon. Han flyttar seg høgare, og opp til 1,5 m over bakken for å synge, og er mest aktiv og vokal i timane etter soloppgang og før solnedgang.

Dei opptrer vanlegvis i par, sjeldnare einskildvise, grupper på tre individ har òg vore observerte.

Distribusjon og habitat 
Arten er berre kjent frå Urrao-kommunen. Det kartlagte leveområdet er 28,5 kvadratkilometer på den søraustlege skråninga av Páramo del Sol-massivet, på nordenden av den vestre fjellkjeda av Anes Colombia. Dette er ca. 55 kilometer vest for Medellín, nest største byen i Colombia. Leveområdet ligg i tåkeskog dominert av eik, Quercus humboldtii, i høgder mellom 2500 og 3300 moh. 

Populasjonen er estimert til å ligge på under 400 individ totalt og er trudd å vere minkande. Arten er klassifisert som kritisk truga.

Kjelder 
Denne artikkelen bygger dels på «Urrao Antpitta» frå ,  den 25. september 2015.  
  
 Fjeldså, J. & Sharpe, C.J. (2015). Urrao Antpitta (Grallaria fenwickorum) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 22. september 2015 
BirdLife International (2015) Species factsheet: Grallaria fenwickorum . Henta frå http://www.birdlife.org den 22. september 2015
Referansar

Bakgrunnsstoff 

maurpittafamilien Fuglar endemiske til Colombia
Jernmaurpitta

Jernmaurpitta (Grallaria rufocinerea) er ein fugl i maurpittafamilien. Han er nær endemisk til Colombia, men ein underart, Grallaria r. romeroana kan treffast lengst nordvest i Sucumbíosprovinsen i Ecuador, i tillegg til i vestre Putumayo-departementet i Colombia. Nominatforma lever i sentrale fjellkjeda av Andes frå vestre Huila-departementet i sør nordover til sørlege Antioquia-departementet.

Skildring 
Med ei kroppslengd på 15,5 til 16 centimeter, typisk for slekta Grallaria, er jernmaurpittaen ein mellomstor maurpitta. Hovudet med hals, og heile oversida er mørk raudbrun, undersida har ei kontrastrik gråfarge. Strupeområdet er mørkt. Denne arten lever i underskog, fuktig skog og gjenreist skog, frå 2000 til 3660 moh., men nokre gonger ned til 1950 moh.

Den totale populasjonen er estimert til å ligge i området frå 2 500 til 10 000 individ. Arten er klassifisert som sårbar.

Kjelder 
 Krabbe, N.K. & Schulenberg, T.S. (2003).   Bicolored Antpitta (Grallaria rufocinerea) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 25. september 2015 
 Ridgeley, Robert S. Paul J. Greenfield, The Birds of Ecuador vol II, Christopher Helm London (2001) ISBN 0-7136-6117-8 
BirdLife International (2015) Species factsheet: Grallaria rufocinerea . Henta frå http://www.birdlife.org den 25. september 2015
Referansar

Bakgrunnsstoff 

maurpittafamilien
Cundinamarcamaurpitta

Cundinamarcamaurpitta (Grallaria kaestneri) er ein fugl i maurpittafamilien. Arten er endemisk til Colombia med kjente leveområder på tre mindre areal, totalt 450 km2, i den austlegee skråninga av den austlege fjellkjeda av Andes. Området er i Cundinamarca-departementet, rett aust for Bogotá.

Skildring 
Dette er ein mellomstor maurpitta, 15,5 centimeter i kroppslengd, og kroppsvekt rundt 48 gram. Fjørdrakta til vaksne fuglar er mørk olivenbrun på oversida, lysare underside, strupe-bryst er skildra som skittenkvit med mørke strekar over brystet. Cundinamarcamaurpittaer lever i våt tåkeskog, frå 1800 til 2300 moh. Her lever dei av insekt, edderkoppar og meitemark.

Populasjonen er estimert til i området  500-1 200 individ, og er trudd å vere minkande. Arten er klassifisert som sterkt truga, EN.

Kjelder 
 Krabbe, N.K. & Schulenberg, T.S. (2003).  Cundinamarca Antpitta (Grallaria kaestneri) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 25. september 2015 
BirdLife International (2015) Species factsheet: Grallaria kaestneri . Henta frå http://www.birdlife.org den 25. september 2015
Referansar

maurpittafamilien Fuglar endemiske til Colombia
Magdalenaeufonia

Magdalenaeufonia (Euphonia concinna) er ein eufonia, ein fugl i ei biologisk slekt som normalt er klassifisert i finkefamilien. Arten er endemisk til Colombia med leveområde i Magdalenadalen.

Skildring 
Dette er ein liten eufonia, ca. 9 centimeter og kroppsvekt på rundt 10 gram. Fjørdrakta er typisk for slekta, og viser sterk kjønnsdimorfisme: hannen har mørkblå overside med lilla skjer, djupgul underside og panneflekk. Hannen hos denne arten har dessutan blå strupe og øvre del av brystet og eit karakteristisk svart band rett over nebbrota. Hofuglen er lys olivengrøn på oversida og har skittengul underside. Magdalenaeufoniaer lever i område med open eller halvopen skog, gjerne nær rennande vatn og på dyrka område med trevekst, frå 200 til 1800 moh. Her lever dei av frukt og bær, ofte frå misteltein.

Populasjonen er ikkje estimert og er trudd å vere minkande, men er klassifisert som livskraftig.

Kjelder 
 Hilty, S. (2011).   Velvet-fronted Euphonia (Euphonia concinna) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 25. september 2015 
BirdLife International (2015) Species factsheet: Euphonia concinna. Henta frå http://www.birdlife.org den 25. september 2015
Referansar

Bakgrunnsstoff 

finkefamilien Fuglar endemiske til Magdalenadalen i Colombia